钦定古今图书集成/方舆汇编/边裔典/第140卷 > 亚毗心域〈附暗哥得国 步冬国〉
## 钦定古今图书集成/方舆汇编/边裔典/第140卷 > 亚毗心域〈附暗哥得国 步冬国〉

利未亚东北近红海。其国甚多。人皆黑色，迤北稍白，
向南渐黑，甚者如漆，惟齿目极白。其人有两种，一在
利未亚东者，名“亚毗心域”，地方极大，据本州三分之
一，从西红海至月山，皆其封域。产五谷五金。金不善
炼，恒以生金块易物。糖蜡最多，造烛纯以蜡。国中道
不拾遗，夜不闭户，从无盗寇。人极智慧，崇奉天主正
教。修道者手持十字，或挂胸前，极敬爱西土多默圣
人，为其传道自彼始。王行游国中，常有六千皮帐随
之，仆从车徒，恒满五六十里。

亚毗《心域》属国，名“暗哥。”得者夜食不昼食，止一餐不
再食，以盐铁为币。又一种名“步冬”，颇知学问，重书籍，
善歌舞，亦《亚毗心域》之类。